Mare Väljataga

Mare Väljataga (sündinud 16. augustil 1956 Tallinnas) on eesti laulja, laulupedagoog ja koorijuht. 

Haridus
Ta õppis aastatel 1963–1970 Tallinna Lastemuusikakoolis klaverit ja 1971–1975 Eesti NSV Riikliku Filharmoonia estraadistuudios laulmist (õpetaja Heli Lääts). Ta on lõpetanud 1974. aastal Tallinna 7. Keskkooli (kus tema muusikaõpetaja oli Tiia-Ester Loitme)Lõppvõistluse žürii Lauluvõistluse Solistica koduleht. Vaadatud 12.12.2025. ja 1979. aastal Tallinna Riikliku Konservatooriumi muusikapedagoogika erialal (Heino Kaljuste klassis; kiitusega).Jaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006. 

Töö ja looming
Avalikke esinemisi lauljana alustas ta 1971. aastal. Tema lemmikstiilid on olnud džäss, popmuusika ja šansoon.Jaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006. 

Ta on laulnud solistina Viru Varietees ja 1980. aastast ka Olümpia hotelli varietees ning mitmesugustes vokaalansamblites (ka taustalauljana). 1979. aastal kuulus ta ajakirja Noorus lugejate küsitluses koos Jaak Joala ja Marju Kuudiga Eesti poplauljate esikolmikusse.Mare Väljataga: olin viisteist, kui sattusin täiskasvanute maailma ERR Eeter, 21.11.2022.

Kõrgharitud spetsialistina töötas Mare Väljataga kõigepealt kolm aastat Jaan Tombi nimelises kultuuripalees kergemuusikakoori dirigendina.Jaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006.

1982. aastast töötas ta Georg Otsa nimelise Tallinna Muusikakooli estraadiosakonnas pop-džässlaulu ja vokaalansamblite õpetajana ning kuni 2013. aastani ühtlasi rütmimuusikaosakonna juhatajanaRütmimuusika laulmine Tallinna Muusikakooli koduleht. Vaadatud 12.12.2025.; kooli reorganiseerimise järel on ta Tallinna Muusika- ja Balletikooli (MUBA) rütmimuusikaosakonna lauluõpetaja. Lühikest aega on ta põhitöö kõrvalt muusikat õpetanud ka Tartu Ülikooli Viljandi kultuuriakadeemiasJaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006. ja olnud õppejõud Tallinna Ülikoolis.Lõppvõistluse žürii Lauluvõistluse Solistica koduleht. Vaadatud 12.12.2025. 1996. aastal elas ja töötas ta pool aastat Jaapanis.Mare Väljataga oli eelmises elus ehitaja Anne & Stiil / Delfi, 29.10.2009.

Alates 2002. aastast on ta ka Eesti Muusika- ja Teatriakadeemia õppejõud (algul koolimuusika džässisuuna laulupedagoog, 2025. aasta seisuga džässlaulu vanemlektor).Uued tipplauljad tulevad Mare Väljataga klassist Postimees.ee, 16.08.2005.Mare Väljataga Eesti Muusika- ja Teatriakadeemia kodulehel. Vaadatud 10.12.2025.

2008. aastast juhatab ta dirigendina Ida-Tallinna Keskhaigla segakoori. Koor on laulnud nõudlikku repertuaari ja vajadusel ka kuuehäälselt.Ene Veiksaar. ITK segakoor – 15 aastat ühist tegutsemisrõõmu ITK Sõnumid, detsember 2023.

Muusikapedagoogina on ta osalenud ka paljudes eriprojektides (muusikaliste suurvormide, muusikalide, popkoorivõistluste ja -laulupidude, esindus- ja temaatiliste kontsertide jms ettevalmistamisel).Jaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006.

Mare Väljataga kvintett
1999. aastal asutas ta Mare Väljataga kvinteti, kuhu peale ta enda kuulusid tema lauluõpilased muusikakoolist: Dagmar Oja, Jelena Juzvik, Kaire Vilgats ja Jakko Maltis. Kvintett on esinenud ka Jazzkaare kontsertidel.Jaanus Kulli. Mare Väljataga: «Ma ei ole laulja. Olen õpetaja, kes laulab oma rõõmuks.» Õhtuleht.ee, 16.08.2006. 2000. ja 2006. aastal pälvis ansambel võistluse "Estvokaal" peaauhinna.Helen Teesalu. Sillapää pakub muusikaelamuse Postimees.ee, 06.08.2008.

 Solistina esitatud laule 
 "Minu kallim" (M. Yain, A. Willemetz "My man", 1938 / eestikeelsed sõnad Lauri Leesi)
 "Las kõlab muusika"
 "Oo, naaber"
 "Pariisi tango" (Georges Buschor "Paris un tango", "Der Pariser Tango", 1971 / eestikeelsed sõnad Lauri Leesi)
 "Ilus plika" (Léo Ferré "Jolie môme", 1960 / eestikeelsed sõnad Lauri Leesi)
 "Akordion" (Serge Gainsbourg "L'accordéon", 1964 / eestikeelsed sõnad Lauri Leesi)
 "Miks suvi mööda läeb" (Felix Mandre / Heldur Karmo)
 "Esimene hall juus" (Henryk Jablonski - Kazimierz Winkler / eestikeelsed sõnad Heldur Karmo)
 "Suudlused soolaste huultega" (Kustas Kikerpuu / Kustas Kikerpuu) – ka duetis koos Marii Väljatagaga

Mare Väljataga õpilasi
Kare KauksKermo Koit. Laulab kogu aeg. Intervjuu Mare Väljatagaga. Ajakiri Muusika, nr 8/9 2016., Liisi Koikson, Kaire Vilgats, Dagmar Oja, Jelena Juzvik, Jakko Maltis, Mirjam Dede, Maria Väli, Kadri Voorand-Unt, Laura Põldvere, Helin-Mari Arder, Rebecca Kontus, Eleryn Tiit, Kelli Uustani jt. 

Tunnustus
2017 – Tallinna teenetemärk
2023 – MUBA hõbemärk "Paus" – märgilise panuse eest rütmimuusika suuna arendamisse (elutööauhind)Saavutused ja tunnustused Tallinna Muusika- ja Balletikooli koduleht. Vaadatud 10.12.2025.

 Isiklikku  
Tema tütar Marii Väljataga (sündinud 1985), kes on hariduselt ajaloodoktor, tegutseb samuti poplauljana.Mare Väljataga: olin viisteist, kui sattusin täiskasvanute maailma ERR Eeter, 21.11.2022.

Mare Väljataga on kogunud päkapikke, 2014. aasta seisuga oli tal neid ligi 500.Loe, mida peitub lauljatar Mare Väljataga pööningul lausa 500 tükki! Õhtuleht.ee, 19.12.2014. 

Viited

 Kirjandus 


Välislingid
 "Laulud vanas majas. Mare Väljataga" Eesti Televisiooni saade, 8. märts 1984
 "Käbi ei kuku... Mare ja Marii Väljataga" Vikerraadio saade, 20. november 2022

Kategooria:Eesti lauljad
Kategooria:Eesti muusikapedagoogid
Kategooria:Eesti koorijuhid
Kategooria:Eesti Muusika- ja Teatriakadeemia vilistlased
Kategooria:Sündinud 1956